ഫോട്ടോഗ്രാഫറുമായി വരാന് ഇത് മൃഗശാലയല്ല കേന്ദ്രമന്ത്രിക്കെതിരെ രൂക്ഷവിമര്ശനവുമായി മന്മോഹന്റെ മകള് മന്മോഹന് സിങ്ങിനെ സന്ദര്ശിക്കാന് ഫോട്ടോഗ്രാഫറുമായെത്തിയ കേന്ദ്ര ആരോഗ്യ മന്ത്രി മന്സൂഖ് മാണ്ഡവ്യക്കെതിരെ രൂക്ഷവിമര്ശനവുമായി മന്മോഹന്റെ മകള്. ഫോട്ടോഗ്രാഫറുമായി വരാന് തന്റെ മാതാപിതാക്കള് മൃഗശാലക്കുള്ളിലെ മൃഗങ്ങളല്ലെന്ന് ധമന് ദീപ് സിങ്ങ് പറഞ്ഞു.വലിയ വിഷമഘട്ടത്തിലൂടെയാണ് ഞങ്ങള് ഇപ്പോള് കടന്ന് പോവുന്നത്. ഇങ്ങനെയൊരവസ്ഥയിലാണ് ആരോഗ്യമന്ത്രി ഫോട്ടോഗ്രാഫറുമായി അച്ഛനെ സന്ദര്ശിക്കാന് വരുന്നത്. ഫോട്ടോയെടുക്കാന് പറ്റിയ അവസ്ഥയിലൊന്നുമല്ല അദ്ദേഹമിപ്പോള്. അമ്മ ഫോട്ടോഗ്രാഫറെ പ്രവേശിപ്പിക്കരുത് എന്ന് മന്ത്രിയോട് പലവുരു പറഞ്ഞിട്ടും അദ്ദേഹം കേട്ടില്ല. ഇന്ഫെക്ഷനുണ്ടാവും എന്നതിനാല് അധികം സന്ദര്ശകരെ ഞങ്ങള് അനുവദിക്കാറില്ല. ഫോട്ടോഗ്രാഫറുമായി വരാന് ഇത് മൃഗശാലയല്ല. ധമന് ദീപ് സിങ്ങ് പറഞ്ഞുദേഹാസ്വാസ്ത്യത്തെത്തുടര്ന്ന് ഡല്ഹി എയിംസ് ആശുപത്രിയില് പ്രവേശിപ്പിച്ച മുന് പ്രധാനമന്ത്രി മന്മോഹന് സിങ്ങിനെ സന്ദര്ശിക്കാന് കഴിഞ്ഞ ദിവസമാണ് കേന്ദ്രആരോഗ്യമന്ത്രി മന്സൂഖ് മാണ്ഡവ്യ ഫ്രോട്ടോഗ്രാഫറുമായെത്തിയത്. കുടുംബക്കാരുടെ എതിര്പ്പ് മറികടന്ന് ഫോട്ടോഗ്രാഫറെ കൂടെ മാണ്ഡവ്യ മുറിയിലേക്ക് പ്രവേശിപ്പിച്ചത് വിവാദത്തിലായിരുന്നു. മന്മോഹനോടൊപ്പമുള്ള ചിത്രങ്ങള് മാണ്ഡവ്യ ട്വിറ്ററില് പങ്കുവച്ചെങ്കിലും സംഭവം വിവാദമായതോടെ അവ പിന്വലിച്ചു.ബുധനാഴ്ച വൈകിട്ട് ആറ് മണിയോടെയാണ് മന്മോഹന് സിങ്ങിനെ ഡല്ഹി എയിംസിലെ കാര്ഡിയോന്യൂറോ വിഭാഗത്തില് പ്രവേശിപ്പിച്ചത്. അദ്ദേഹത്തിന്റെ ആരോഗ്യനില തൃപ്തികരമാണെന്ന് എ.ഐ.സി.സി സെക്രട്ടറി പ്രണവ് ഝാ ട്വിറ്ററില് അറിയിച്ചു.